**PÉNZÜGYI BIZOTTSÁG**

* + 1. **H A T Á R O Z A T**

**Száma: t á r g y a**

64/2023. (X. 24.) A Berettyóújfalu Város Önkormányzata Képviselő-testülete által alapított önkormányzati elismerések adományozásáról szóló rendelet elfogadásának javaslata

65/2023. (X. 24.) A 13/2023. (II. 23.) számú önkormányzati határozat hatályon kívül helyezésének javaslata

66/2023. (X. 24.) Az Önkormányzat saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről

67/2023. (X. 24.) Az Önkormányzat 2023. évi költségvetéséről szóló 3/2023. (II.24.) önkormányzati rendelet módosításának javaslata

68/2023. (X. 24.) Fejlesztési kölcsönszerződés módosításának javaslata

69/2023. (X. 24.) A Herpály Vagyonkezelő Kft. bankgarancia igénybevételének javaslata

70/2023. (X. 24.) A berettyóújfalui 1579/3 hrsz.-ú önkormányzati tulajdonú ingatlan versenytárgyalás útján történő értékesítésének javaslata

71/2023. (X. 24.) A ROHU 449 azonosítójú projekt megvalósításához kapcsolódó „ROHU eszközbeszerzés II.” tárgyú közbeszerzési eljárás eredményének megállapításának javaslata

72/2023. (X. 24.) Az YKH-402 frsz-ú Belarus 320 típusú traktor versenytárgyalás útján történő értékesítésének javaslata

**ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG**

* + 1. **H A T Á R O Z A T**

**Száma: t á r g y a**

60/2023. (X. 24.) A Berettyóújfalu Város Önkormányzata Képviselő-testülete által alapított önkormányzati elismerések adományozásáról szóló rendelet elfogadásának javaslata

61/2023. (X. 24.) A 13/2023. (II. 23.) számú önkormányzati határozat hatályon kívül helyezésének javaslata

62/2023. (X. 24.) Az Önkormányzat saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről

63/2023. (X. 24.) Az Önkormányzat 2023. évi költségvetéséről szóló 3/2023. (II.24.) önkormányzati rendelet módosításának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2023. október 24-én megtartott Pénzügyi Bizottság, valamint Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Nagy István Örs bizottsági tag

Csarkó Imre bizottsági tag

Gógán Péterné bizottsági tag

**Ügyrendi, Közrendvédelmi és Településfejlesztési Bizottság részéről:**

Nagy Istvánné bizottsági elnök

Szántai László bizottsági tag

Szabó Zoltán bizottsági tag

Bottó Gabriella Judit bizottsági tag

Papp Máté bizottsági tag

**Berettyóújfalui Polgármesteri Hivatal részéről:**

Muraközi István polgármester

Dr. Körtvélyesi Viktor jegyző

Patyán-Szabó Csilla aljegyző

Dézsi Ferencné pénzügyi irodavezető

Mile Sándor jegyzőkönyvvezető

**Meghívottak:**

Zámbori Péter ügyvezető, Herpály Vagyonkezelő Kft.

A Pénzügyi Bizottság, valamint az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, az Ügyrendi, Közrendvédelmi és Településfejlesztési Bizottság 5 fővel határozatképes. A levezető elnök elmondta, hogy az együttes bizottsági ülés meghívójában három közös napirendi pont szerepel. A levezető elnök a napirend tervezetét szavazásra bocsátotta, melyet a bizottságok tagjai egyhangúan támogattak.

Az ülés kezdete: 1630.

**Együttes ülés napirendje:**

1./ Előterjesztés a Berettyóújfalu Város Önkormányzata Képviselő-testülete által alapított önkormányzati elismerések adományozásáról szóló rendelet elfogadására (2.)

**Előterjesztő:** Muraközi István polgármester

2./ Előterjesztés az Önkormányzat saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről (3.)

**Előterjesztő:** Muraközi István polgármester

3./ Előterjesztés az Önkormányzat 2023. évi költségvetéséről szóló 3/2023. (II.24.) önkormányzati rendelet módosítására (4.)

**Előterjesztő:** Muraközi István polgármester

**Pénzügyi Bizottság további napirendje:**

4./ Előterjesztés fejlesztési kölcsönszerződés módosításáról (5.)

**Előterjesztő:** Muraközi István polgármester

**Előkészítő:** Dézsi Ferencné pénzügyi irodavezető

**Tárgyalja**: *Pénzügyi Bizottság*

5./ Előterjesztés a Herpály Vagyonkezelő Kft. bankgarancia igénybevételéről (6.)

**Előterjesztő:** Muraközi István polgármester

**Előkészítő:** Dézsi Ferencné pénzügyi irodavezető

6./ Előterjesztés a berettyóújfalui 1579/3 hrsz.-ú önkormányzati tulajdonú ingatlan versenytárgyalás útján történő értékesítésre kijelöléséről (8.)

**Előterjesztő:** Muraközi István polgármester

7./ Előterjesztés a ROHU 449 azonosítójú projekt megvalósításához kapcsolódó „ROHU eszközbeszerzés II.” tárgyú közbeszerzési eljárás eredményének megállapítására (10.)

**Előterjesztő:** Muraközi István polgármester

8./ Előterjesztés az YKH-402 frsz-ú Belarus 320 típusú traktor versenytárgyalás útján történő értékesítésre kijelöléséről (12.)

**Előterjesztő:** Muraközi István polgármester

**1. Napirend:** Előterjesztés a Berettyóújfalu Város Önkormányzata Képviselő-testülete által alapított önkormányzati elismerések adományozásáról szóló rendelet elfogadására

**Dr. Körtvélyesi Viktor jegyző** szóbeli kiegészítésében elmondta, hogy a Képviselő-testület második félévi munkatervébe belekerült az önkormányzati kitüntetésekről, elismerésekről szóló rendelet felülvizsgálata, illetve egy új rendelet megalkotásának szükségessége. A rendelet-tervezet lényege nem változott a most hatályban lévő rendelethez képest, hiszen az előterjesztésben ugyanazok az elismerések és kitüntetések szerepelnek, mint a jelenlegi rendeletben. Jogszabály szerkesztésileg volt fontos hozzányúlni ehhez a korábbi, 2015-ös rendelethez, mert a rendelet fő szövegrészébe olyan dolgok kerültek bele, amik nem igazán odavalók voltak, illetve ezen túl a rendelet-tervezet rendelkezik a különböző elismerések posztumusz történő átadásának lehetőségéről, mely a jelenlegi rendeletben nem szerepel. Felvetődött korábban az egyes kitüntetések átadásakor, hogy legyen valamilyen előszűrés, hogy mely javaslatok kerüljenek a döntéshozók elé. Ezt úgy próbálják megvalósítani, hogy egy háromtagú bizottság fogja előzetesen értékelni a beérkezett javaslatokat abból a szempontból, hogy azok megfelelnek-e a rendeletben meghatározott feltételeknek. A rendelet-tervezetet korábban kiküldték minden képviselőnek, adva plusz egy hetet arra, hogy javaslataikkal hozzászóljanak vagy véleményt nyilvánítsanak, azonban ilyen észrevétel vagy indítvány nem érkezett a képviselők részéről.

**Szántai László képviselő** szóban hozzátette, hogy a rendelet lényegében hasonlít a korábbihoz, ami különbség, az a posztumusz lehetősége, illetve ez az előzetes szűrő egy munkacsoport által. Ezzel kapcsolatosan lenne kérdése, hogy ennek a munkacsoportnak valami leírása, szabályozása, tagjai, működési rendje van-e már? Ha nincs, akkor véleménye szerint célszerű lenne ezt a következő díjak odaítélése előtt ezt megalkotni és dönteni róla.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**64/2023. (X. 24.) Pénzügyi Bizottsági Határozat**

A Pénzügyi Bizottság a Berettyóújfalu Város Önkormányzata Képviselő-testülete által alapított önkormányzati elismerések adományozásáról szóló rendelet elfogadását támogatja és a Képviselő-testületnek elfogadásra javasolja.

**Határidő:** 2023. október 26.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**60/2023. (X. 24.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a Berettyóújfalu Város Önkormányzata Képviselő-testülete által alapított önkormányzati elismerések adományozásáról szóló rendelet elfogadását támogatja és a Képviselő-testületnek elfogadásra javasolja.

**Határidő:** 2023. október 26.

**Felelős:** Nagy Istvánné bizottsági elnök

**2. Napirend:** Előterjesztés az Önkormányzat saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről

**Dézsi Ferencné pénzügyi irodavezető** szóbeli kiegészítésében elmondta, hogy a 2. és a 3. előterjesztés szorosan összefügg egymással. Ebben az előterjesztésben az önkormányzat adósságot keletkeztető ügyleteiből eredő fizetési kötelezettségeit kellett aktualizálni, ami a költségvetési rendelet módosítását is magával vonja. Ennek oka, hogy a fejlesztési kölcsön esetében a szerződés módosítása folyamatban van, ami kormányzati engedélyhez kötött, az engedéllyel együtt viszont a módosított költségvetést is be kell nyújtani.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**65/2023. (X. 24.) Pénzügyi Bizottsági Határozat**

A Pénzügyi Bizottság a 13/2023. (II. 23.) számú önkormányzati határozat hatályon kívül helyezését támogatja és a Képviselő-testületnek elfogadásra javasolja.

**Határidő:** 2023. október 26.

**Felelős:** Dr. Zákány Zsolt bizottsági elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**66/2023. (X. 24.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az államháztartásról szóló 2011. évi CXCV. törvény 29/A. §-a alapján, a Magyarország gazdasági stabilitásárólszóló 2011. évi CXCIV. törvény (a továbbiakban: Gst.)45. § (1) bekezdés *a)* pontjában kapott felhatalmazás alapján kiadott jogszabályban meghatározottak szerinti saját bevételeinek és a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiak szerint állapítja meg(Ft-ban):

|  |  |  |  |  |  |  |
| --- | --- | --- | --- | --- | --- | --- |
| **MEGNEVEZÉS** | **Sor-szám** | **Tárgyév** | **Saját bevétel és adósságot keletkeztető ügyletből eredő fizetési kötelezettség összegei** | | | **ÖSSZESEN 7=3+4+5+6** |
|  |
| **2022** | **2023** | **2024** | **2025** |  |
| **1** | **2** | **3** | **4** | **5** | **6** | **7** |  |
| Helyi adók | 1 | 550 000 000 | 800 000 000 | 800 000 000 | 800 000 000 | **2 950 000 000** |  |
| Tulajdonosi bevételek | 2 |  |  |  |  | **0** |  |
| Díjak, pótlékok, bírságok, települési adók | 3 | 3 600 000 | 3 600 000 | 3 600 000 | 3 600 000 | **14 400 000** |  |
| Immateriális javak, ingatlanok és egyéb tárgyi eszközök értékesítése | 4 | 119 500 000 |  |  |  | **119 500 000** |  |
| Részesedések értékesítése és részesedések megszűnéséhez kapcsolódó bevételek | 5 |  |  |  |  |  |  |
| Privatizációból származó bevételek | 6 |  |  |  |  |  |  |
| Garancia- és kezességvállalásból származó megtérülések | 7 |  |  |  |  |  |  |
| **Saját bevételek (01+… .+07)** | **8** | **673 100 000** | **803 600 000** | **803 600 000** | **803 600 000** | **3 083 900 000** |  |
| **Saját bevételek (08 sor) 50%-a** | **9** | **336 550 000** | **401 800 000** | **401 800 000** | **401 800 000** | **1 541 950 000** |  |
| **Előző év(ek)ben keletkezett fizetési kötelezettség (11+…+18)** | **10** | **33 752 512** | **33 603 928** | **31 679 232** | **31 679 232** | **130 714 904** |  |
| Hitelből eredő fizetési kötelezettség | 11 |  |  |  |  |  |  |
| Kölcsönből eredő fizetési kötelezettség | 12 |  |  |  |  |  |  |
| Hitelviszonyt megtestesítő értékpapírból eredő fizetési kötelezettség | 13 |  |  |  |  |  |  |
| Adott váltóból eredő fizetési kötelezettség | 14 |  |  |  |  |  |  |
| Pénzügyi lízingből eredő fizetési kötelezettség | 15 | 2 073 280 | 1 924 696 |  |  | **3 997 976** |  |
| Halasztott fizetés, részletfizetés fizetési kötelezettsége | 16 | 31 679 232 | 31 679 232 | 31 679 232 | 31 679 232 | **126 716 928** |  |
| Szerződésben kikötött visszavásárlási kötelezettség | 17 |  |  |  |  |  |  |
| Kezesség- és garanciavállalásból eredő fizetési kötelezettség | 18 |  |  |  |  |  |  |
| **Tárgyévben keletkezett illetve keletkező, tárgyévet terhelő fizetési kötelezettség (20+…+27)** | **19** | **6 831 000** | **48 775 353** | **45 440 619** | **42 179 563** | **143 226 535** |  |
| Hitelből eredő fizetési kötelezettség | 20 |  |  |  |  |  |  |
| Kölcsönből eredő fizetési kötelezettség | 21 | 6 831 000 | 48 775 353 | 45 440 619 | 42 179 563 | **143 226 535** |  |
| Hitelviszonyt megtestesítő értékpapírból eredő fizetési kötelezettség | 22 |  |  |  |  |  |  |
| Adott váltóból eredő fizetési kötelezettség | 23 |  |  |  |  |  |  |
| Pénzügyi lízingből eredő fizetési kötelezettség | 24 |  |  |  |  |  |  |
| Halasztott fizetés, részletfizetés fizetési kötelezettsége | 25 |  |  |  |  |  |  |
| Szerződésben kikötött visszavásárlási kötelezettség | 26 |  |  |  |  |  |  |
| Kezesség- és garanciavállalásból eredő fizetési kötelezettség | 27 |  |  |  |  |  |  |
| **Fizetési kötelezettség összesen (10+19)** | **28** | **40 583 512** | **82 379 281** | **77 119 851** | **73 858 795** | **273 941 439** |  |
| **Fizetési kötelezettséggel csökkentett saját bevétel (09-28)** | **29** | **295 966 488** | **319 420 719** | **324 680 149** | **327 941 205** | **1 268 008 561** |  |

# A Gst. 10. § (5) bekezdése szerint:

*„Az önkormányzat adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50%-át.”*

**Határidő:** 2023. október 26.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**61/2023. (X. 24.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a 13/2023. (II. 23.) számú önkormányzati határozat hatályon kívül helyezését támogatja és a Képviselő-testületnek elfogadásra javasolja.

**Határidő:** 2023. október 26.

**Felelős:** Nagy Istvánné bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**62/2023. (X. 24.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az államháztartásról szóló 2011. évi CXCV. törvény 29/A. §-a alapján, a Magyarország gazdasági stabilitásárólszóló 2011. évi CXCIV. törvény (a továbbiakban: Gst.)45. § (1) bekezdés *a)* pontjában kapott felhatalmazás alapján kiadott jogszabályban meghatározottak szerinti saját bevételeinek és a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiak szerint állapítja meg(Ft-ban):

|  |  |  |  |  |  |  |
| --- | --- | --- | --- | --- | --- | --- |
| **MEGNEVEZÉS** | **Sor-szám** | **Tárgyév** | **Saját bevétel és adósságot keletkeztető ügyletből eredő fizetési kötelezettség összegei** | | | **ÖSSZESEN 7=3+4+5+6** |
|  |
| **2022** | **2023** | **2024** | **2025** |  |
| **1** | **2** | **3** | **4** | **5** | **6** | **7** |  |
| Helyi adók | 1 | 550 000 000 | 800 000 000 | 800 000 000 | 800 000 000 | **2 950 000 000** |  |
| Tulajdonosi bevételek | 2 |  |  |  |  | **0** |  |
| Díjak, pótlékok, bírságok, települési adók | 3 | 3 600 000 | 3 600 000 | 3 600 000 | 3 600 000 | **14 400 000** |  |
| Immateriális javak, ingatlanok és egyéb tárgyi eszközök értékesítése | 4 | 119 500 000 |  |  |  | **119 500 000** |  |
| Részesedések értékesítése és részesedések megszűnéséhez kapcsolódó bevételek | 5 |  |  |  |  |  |  |
| Privatizációból származó bevételek | 6 |  |  |  |  |  |  |
| Garancia- és kezességvállalásból származó megtérülések | 7 |  |  |  |  |  |  |
| **Saját bevételek (01+… .+07)** | **8** | **673 100 000** | **803 600 000** | **803 600 000** | **803 600 000** | **3 083 900 000** |  |
| **Saját bevételek (08 sor) 50%-a** | **9** | **336 550 000** | **401 800 000** | **401 800 000** | **401 800 000** | **1 541 950 000** |  |
| **Előző év(ek)ben keletkezett fizetési kötelezettség (11+…+18)** | **10** | **33 752 512** | **33 603 928** | **31 679 232** | **31 679 232** | **130 714 904** |  |
| Hitelből eredő fizetési kötelezettség | 11 |  |  |  |  |  |  |
| Kölcsönből eredő fizetési kötelezettség | 12 |  |  |  |  |  |  |
| Hitelviszonyt megtestesítő értékpapírból eredő fizetési kötelezettség | 13 |  |  |  |  |  |  |
| Adott váltóból eredő fizetési kötelezettség | 14 |  |  |  |  |  |  |
| Pénzügyi lízingből eredő fizetési kötelezettség | 15 | 2 073 280 | 1 924 696 |  |  | **3 997 976** |  |
| Halasztott fizetés, részletfizetés fizetési kötelezettsége | 16 | 31 679 232 | 31 679 232 | 31 679 232 | 31 679 232 | **126 716 928** |  |
| Szerződésben kikötött visszavásárlási kötelezettség | 17 |  |  |  |  |  |  |
| Kezesség- és garanciavállalásból eredő fizetési kötelezettség | 18 |  |  |  |  |  |  |
| **Tárgyévben keletkezett illetve keletkező, tárgyévet terhelő fizetési kötelezettség (20+…+27)** | **19** | **6 831 000** | **48 775 353** | **45 440 619** | **42 179 563** | **143 226 535** |  |
| Hitelből eredő fizetési kötelezettség | 20 |  |  |  |  |  |  |
| Kölcsönből eredő fizetési kötelezettség | 21 | 6 831 000 | 48 775 353 | 45 440 619 | 42 179 563 | **143 226 535** |  |
| Hitelviszonyt megtestesítő értékpapírból eredő fizetési kötelezettség | 22 |  |  |  |  |  |  |
| Adott váltóból eredő fizetési kötelezettség | 23 |  |  |  |  |  |  |
| Pénzügyi lízingből eredő fizetési kötelezettség | 24 |  |  |  |  |  |  |
| Halasztott fizetés, részletfizetés fizetési kötelezettsége | 25 |  |  |  |  |  |  |
| Szerződésben kikötött visszavásárlási kötelezettség | 26 |  |  |  |  |  |  |
| Kezesség- és garanciavállalásból eredő fizetési kötelezettség | 27 |  |  |  |  |  |  |
| **Fizetési kötelezettség összesen (10+19)** | **28** | **40 583 512** | **82 379 281** | **77 119 851** | **73 858 795** | **273 941 439** |  |
| **Fizetési kötelezettséggel csökkentett saját bevétel (09-28)** | **29** | **295 966 488** | **319 420 719** | **324 680 149** | **327 941 205** | **1 268 008 561** |  |

# A Gst. 10. § (5) bekezdése szerint:

*„Az önkormányzat adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50%-át.”*

**Határidő:** 2023. október 26.

**Felelős:** Nagy Istvánné bizottsági elnök

**3. Napirend:** Előterjesztés az Önkormányzat 2023. évi költségvetéséről szóló 3/2023. (II.24.) önkormányzati rendelet módosítására

**Dézsi Ferencné pénzügyi irodavezető** szóbeli kiegészítésében elmondta, hogy már az előző napirendi pontnál is említette, hogy a költségvetési rendelet módosítására a fejlesztési kölcsönre vonatkozó szerződés módosításához, illetve a kormányzati engedélyhez szükséges kérelem benyújtásához van szükség.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**67/2023. (X. 24.) Pénzügyi Bizottsági Határozat**

A Pénzügyi Bizottság az Önkormányzat 2023. évi költségvetéséről szóló 3/2023. (II.24.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2023. október 26.

**Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**63/2023. (X. 24.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a Berettyóújfalu Város Önkormányzata Képviselő-testülete által alapított önkormányzati elismerések adományozásáról szóló rendelet elfogadását támogatja és a Képviselő-testületnek elfogadásra javasolja.

**Határidő:** 2023. október 26.

**Felelős:** Nagy Istvánné bizottsági elnök

A közös napirendi pontok megtárgyalását követően az Ügyrendi, Közrendvédelmi és Településfejlesztési Bizottság tagjai elhagyták az ülést, munkájukat a Polgármesteri Hivatal kistermében folytatták.

Ezt követően a Pénzügyi Bizottság további napirendi pontjának tárgyalása következett. A Pénzügyi Bizottság ülésének levezető elnöke Csarkó Imre volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában öt napirendi pont szerepel. A levezető elnök a napirend tervezetét szavazásra bocsátotta, melyet a Bizottság tagjai egyhangúan támogattak.

**4. Napirend:** Előterjesztés fejlesztési kölcsönszerződés módosításáról

**Dézsi Ferencné pénzügyi irodavezető** szóbeli kiegészítésében elmondta, hogy a fejlesztési kölcsönszerződés módosításáról a korábbi napirendi pontoknál már beszélt. A módosításhoz a Kormány engedélyét kell kérni, amihez pedig az adósságot keletkeztető ügyletekről szóló határozatot kellett módosítani, illetve a költségvetési rendelet módosítása is szükséges volt. A szerződés módosítása azért szükséges, mert a gyógyfürdő működéséhez szükséges engedélyeket nem tudják beszerezni ebben az évben, a működés nem tud elindulni, a működésből eredő bevételek nem folynak be. A módosítás szerint a kölcsön tőke részének törlesztésére 2024. I. negyedévétől kerülne sor első alkalommal.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**68/2023. (X. 24.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

1. Berettyóújfalu Város Önkormányzata Képviselő-testülete hozzájárul ahhoz, hogy a berettyóújfalui strand, uszoda és gyógyvizes fürdő fejlesztéséhez szükséges önerő biztosítására a MBH Bank Nyrt. jogelődjével megkötött 190.000.000 Ft összegű fejlesztési kölcsönszerződés – az Önkormányzat, illetve a kölcsönt nyújtó pénzintézet megállapodása alapján – módosításra kerüljön.
2. Berettyóújfalu Város Önkormányzata Képviselő-testülete a 190.000.000 Ft összegű fejlesztési kölcsönszerződés módosításához történő hozzájárulás iránti kérelmet nyújt be a Kormányhoz a Magyarország gazdasági stabilitásáról szóló 2011. évi CXCIV. törvény előírásai alapján.
3. A Képviselő-testület felhatalmazza a polgármestert a szükséges jognyilatkozatok megtételére, megállapodások megkötésére.
4. A Képviselő-testület kötelezettséget vállal arra, hogy a hitel futamideje alatt a hitel és járulékainak fizetését az éves költségvetésébe betervezi, jóváhagyja.

**Határidő:** 2023. október 26.

**Felelős:** Dr. Zákány Zsolt bizottsági elnök

**5. Napirend:** Előterjesztés a Herpály Vagyonkezelő Kft. bankgarancia igénybevételéről

**Dézsi Ferencné pénzügyi irodavezető** szóbeli kiegészítésében elmondta, hogy az Önkormányzat 100%-os tulajdonában álló gazdasági társasága pályázatot kíván benyújtani, mely a geotermikus távfűtési rendszer fejlesztéséhez kapcsolódik. A Herpály Vagyonkezelő Kft. pénzügyi biztosítékként bankgaranciát kíván igénybe venni. A bankgarancia igénybevétele az Önkormányzat esetében kötelezettséggel nem jár, azonban mint tulajdonosnak, annak igénybevételéhez hozzá kell járulnia. A bankgarancia összege 100 millió Ft.

**Zámbori Péter ügyvezető** szóban hozzátette, hogy a döntés egy bankgarancia keretről szól. A bankgarancia arra vonatkozik, hogy az állam előírja, hogy amennyiben a fúrások nem megfelelőek, akkor a területnek a rekultivációja rendben legyen. A bankkal többször egyeztettek, azt mondták, hogy ha akkor kezdenek az egészhez hozzá, amikor a pályázatot kiírják, akkor magában a banki rendszeren nem futna át. A bányahatósághoz benyújtandó engedélykérelemnek ez a bankgarancia egy eleme. A bankgarancia összege a fúrás mélységétől függ, ebben az esetben ez 1000 és 2000 méter között van.

**Csarkó Imre képviselő** kérdést tett fel arra vonatkozóan, hogy a bankgarancia pontosan mit jelent, illetve maga a pályázat mikor lesz kiírva, van róla valamilyen információ?

**Dézsi Ferencné pénzügyi irodavezető** válaszában elmondta, hogy a bankgarancia a bank kötelezettségvállalása, ami azt jelenti, hogy meghatározott feltételek esetében és határidőn belül a kedvezményezettnek a megállapított összeghatárig fizetést fog teljesíteni.

**Zámbori Péter ügyvezető** válaszában elmondta, hogy tudomása szerint valamikor az ősz folyamán lesz kiírva a pályázat, de pont tegnap olvasott egy hírt, mely szerint a brüsszeli forrásokból egyet engedélyeztek, amely az energiahatékonyságra vonatkozik, ez a pályázat pedig ebbe tartozik.

**Csarkó Imre képviselő** kérdést tett fel arra vonatkozóan, hogy az 5 éves bankgarancia arra vonatkozik, hogy 5 éven belül kell megkezdeni a fúrást?

**Zámbori Péter ügyvezető** válaszában elmondta, hogy a kutatási engedély 5 évre fog szólni, a kutatási engedély kérelemhez szükséges a bankgarancia.

**Nagy István képviselő** kérdést tett fel arra vonatkozóan, hogy a bank milyen kondíciókkal nyújtja a bankgaranciát?

**Zámbori Péter ügyvezető** válaszában elmondta, hogy ez sok mindentől függ, de a bankgaranciát piaci feltételek mellett nyújtja a bank.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**69/2023. (X. 24.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete hozzájárul, hogy a Herpály Vagyonkezelő Kft 100 000 000 Ft értékben pénzügyi biztosítékként bankgarancia szerződést köthessen a K&H Bankkal, mint számlavezető pénzintézettel.

A bankgarancia 5 évre szól, melynek költségeit a Herpály Vagyonkezelő Kft vállalja.

**Határidő:** 2023. október 26.

**Felelős:** Dr. Zákány Zsolt bizottsági elnök

**6. Napirend:** Előterjesztés a berettyóújfalui 1579/3 hrsz.-ú önkormányzati tulajdonú ingatlan versenytárgyalás útján történő értékesítésre kijelöléséről

**Dézsi Ferencné pénzügyi irodavezető** szóbeli kiegészítésében elmondta, hogy az ingatlant versenytárgyalás útján kívánja értékesíteni az Önkormányzat.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**70/2023. (X. 24.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező Berettyóújfalu belterület 1579/3 hrsz.-ú, a természetben 4100 Berettyóújfalu, Bajcsy-Zsilinszky utca 17. szám alatt található, 739 m2 nagyságú, az ingatlan-nyilvántartásban kivett beépítetlen területként bejegyzett, ténylegesen beépítetlen területű ingatlanát nettó 7.500.000 Ft + ÁFA induló értéken azzal, hogy az adásvételi szerződés megkötésének költségeit a vevő viseli. Az induló ár alatt az ingatlan nem értékesíthető.

**Határidő:** 2023. október 26.

**Felelős:** Dr. Zákány Zsolt bizottsági elnök

**7. Napirend:** Előterjesztés a ROHU 449 azonosítójú projekt megvalósításához kapcsolódó „ROHU eszközbeszerzés II.” tárgyú közbeszerzési eljárás eredményének megállapítására

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**71/2023. (X. 24.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „ROHU eszközbeszerzés II.” tárgyú közbeszerzési eljárás 2. és 3. részajánlatai tekintetében az eljárást eredményessé nyilvánítja, a rendelkezésre álló pályázati fedezet összege - átcsoportosítást követően - a tárgyi projektben elegendő az ajánlati árra.

A szerződések megköthetők az értékelés alapján legkedvezőbb ajánlatot tett érvényes ajánlatot benyújtó ajánlattevőkkel az alábbi ajánlati értékekkel:

*2. részajánlat tekintetében:*

Nyertes ajánlattevő neve: Debrecen Autóház Zártkörűen Működő Részvénytársaság

Ajánlattevő székhelye: 4032 Debrecen, Külső Böszörményi út 8.

Az ajánlat értékelési szempont szerinti tartalmi elemei:

1. Nettó ajánlati ár (EUR-ban megadva): 46.495

2. Műszaki tartalom, ezen belül:

2.1. Hibrid üzemmód (Igen/nem): nem

2.2. Automata váltóval rendelkező mikrobusz (igen/nem): nem

2.3. Kétoldali oldalajtó (igen/nem): nem

2.4. Hátsó tolatókamera (igen/nem): igen

2.5. Automata légkondicionális berendezés (igen/nem): nem

2.6. Adaptív tempomat funkció (igen/nem): nem

*3. részajánlat tekintetében:*

Nyertes ajánlattevő neve: AVA-FA Ipari, Kereskedelmi és Szolgáltató Korlátolt Felelősségű Társaság

Ajánlattevő székhelye: 9025 Győr, Ikrényi út 11. 0267/11. hrsz

Az ajánlat értékelési részszempont szerinti tartalmi elemei:

Az ajánlat értékelési szempont szerinti tartalmi elemei:

1. Nettó ajánlati ár (EUR-ban megadva): 53.696

**Határidő:** 2023. október 26.

**Felelős:** Dr. Zákány Zsolt bizottsági elnök

**8. Napirend:** Előterjesztés az YKH-402 frsz-ú Belarus 320 típusú traktor versenytárgyalás útján történő értékesítésre kijelöléséről

**Dézsi Ferencné pénzügyi irodavezető** szóbeli kiegészítésében elmondta, hogy ezt a járművet már nem használják, ezért az Önkormányzat versenytárgyalás útján értékesíteni kívánja.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**72/2023. (X. 24.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete versenytárgyalás útján történő értékesítésre kijelöli a tulajdonát képező YKH-402 frsz-ú Belarus 320 típusú traktort nettó 1.300.000 Ft + ÁFA induló értéken azzal, hogy az adásvételi szerződés megkötésének költségeit a vevő viseli. Az induló ár alatt a jármű nem értékesíthető.

**Határidő:** 2023. október 26.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1658 perckor bezárta.

K.m.f.

Csarkó Imre Nagy Istvánné

Pénzügyi Bizottság tagja Ügyrendi, Közrendvédelmi és Település-

fejlesztési Bizottság elnöke

Nagy István Szántai László

Pénzügyi Bizottság tagja Ügyrendi, Közrendvédelmi és Település-

fejlesztési Bizottság tagja

Mile Sándor

jegyzőkönyvvezető